《满庭芳 对月忆翰生妹》
清代·周翼椿

理罢残妆，晚凉轻逗，小雨才歇长天。片云飞尽，明月映窗前。

一片清华似水，吟望久、兴味悠然。星稀□，声沉万籁，清影十分圆。

无眠更漏永，金风细细，玉露娟娟。正香添、沈水茶熟龙团。

记得前时此际，虚窗下、漫擘红笺。相望处，山河间阻，别恨几时捐。

作者简介：周翼椿，字德媗，贻繁侄女，长沙徐树录室。